# data[].attributes.body
Mari, kes on Liina lähedane sõber, on märganud, et Liina on viimasel ajal üsnagi eemalehoidev. Liina on alati olnud jutukas ja energiat täis inimene, kuid nüüd on ebalev ning ei huvitu enam asjadest nii nagu varem. Lisaks on Liinal viimasel ajal komme Mariga kokkusaamisi edasi lükata või sootuks tühistada ilma põhjusteta. Lisaks on Mari pannud tähele, et Liina ei postita enam Instagrami pilte, mida varem ta tegi peaaegu iga nädal. Mari on küll püüdnud Liinaga rääkida, kuid Liina viib alati jutu mujale ja eitab probleemi. Mari tunneb end abituna ning ei tea mida edasi teha.

# data[].attributes.body
Jaanus, kes on Peetri kolleeg, on märganud, et Peetril on viimasel ajal komme tööle hilineda. Peeter on alati olnud särav töötaja, kes naudib oma tööd. Viimased kuu aega on sära ta silmist kadunud ja ta on eemalolev. Jaanus on ka tähele pannud, et ka Peetri välimus pole enam endine. Tema habe on hooletusse jäetud ning tema riided on talle suureks jäänud. Kui varem sõid Jaanus ja Peeter alati koos lõunat, siis nüüd on Peetril alati mingi põhjus miks lõuna vahele jätta. Jaanus on mures, kuid ei oska kuidagi probleemile läheneda. Nad on küll head kollegid, aga sellega ka asi piirdub. Jaanus on kahevahel – kas sekkuda või mitte.

# data[].attributes.body
Kaie, kes on Andruse naaber, on mures Andruse aia pärast. Andrus on naabrite seas tuntud kui tänava kõige hoolsam aednik ning tema lillepeenar teeb kõigile silmad ette. Viimasel ajal aga on näha, et muru pole niidetud ning lilled mattuvad umbrohu alla. Lisaks kuuleb Kaie öösiti Andruse majast tulevat müra ning ta ei mõista kuidas Andrus öösiti üldse magada saab. Kaie on küll proovinud mõnikord Andrusega tänavapeal jutule saada, kuid Andrus ei reageeri ja hoiab Kaiest eemale. Kaie on mures, sest Andrus on tavaliselt alati olnud sõbralik ja aldis jagama aiandusnippe. Samas mõtleb Kaie, kas see ikka on tema asi oma nina toppida naabri asjadesse.

# data[].attributes.body
Rivo ja Karmen on olnud abielus 4 aastat. Viimasel ajal on Rivo märganud Karmeni käitumises muutust. Karmen on väga kergesti ärrituv ning hoiab Rivost eemale. Viimased kuu aega on Rivo kuulnud pea iga õhtu kuidas Karmen lukustatud vannitoas nutab. Rivo on küll püüdnud tuge ning lohutust pakkuda, kuid see vihastab Karmenit ja nende õhtud mööduvad tülitsedes. Karmenil on ka nüüd uus komme Rivot pidevalt solvata, maha teha ning igas pisiasjas süüdistada. Rivo tunneb, et ta ei jaksa enam nii elada ja tunneb Karmeni vastu lausa põlastust. Ta armastab Karmenit ning tahab teda aidata, kuid tunneb end lõksus olevat ja mõtleb isegi lahutuse peale.